33. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ  ΟΙΚΟΝΟΜΙΚΩΝ Αριθ. 1007521/410/0009Α της 21 Ιαν./14 Φεβρ. 1991 (ΦΕΚ Β΄ 62) Υποβολή στοιχείων στις Δημόσιες Οικονομικές Υπηρεσίες Δ.Ο.Υ. Έχοντας υπόψη: 1.Τις διατάξεις της παρ. 10 του άρθρ. 8 του Νόμ. 1882/90 (ΦΕΚ 43 τ.Α΄) «περί μέτρων για την περιστολή της φοροδιαφυγής διαρρυθμίσεων στην άμεση και έμμεση φορολογία και άλλων διατάξεων». 2.Την ανάγκη διασταύρωσης στοιχείων των πραγματοποιουμένων εισαγωγών από επιτηδευματίες, τον έλεγχο των επιδοτήσεων και οικονομικών ενισχύσεων καθώς και τον έλεγχο των τιμολογίων που εκδίδονται για την αγορά πωλήσεως επενδυτικών αγαθών. 3.Την αριθ. Υ1201/1990 όπως συμπληρώθηκε με την Υ1250/91 απόφαση του Πρωθυπουργού, για τον καθορισμό αρμοδιοτήτων, αποφασίζουμε: 1.Οι Τράπεζες υποχρεούνται να υποβάλλουν στις αρμόδιες Δημόσιες Οικονομικές Υπηρεσίες (Δ.Ο.Υ.) τα παρακάτω στοιχεία: α)Μέχρι 30 Μαρτίου κάθε έτους για κάθε επιτηδευματία αντίγραφα των αδειών εκτελωνισμού βάσει των οποίων πραγματοποίησε εισαγωγές αγαθών κατά το προηγούμενο έτος. β)Φωτοτυπία κάθε τιμολογίου αξίας πάνω από 500.000 δραχμές που προσκομίζει για την χορήγηση δανείου ο επιτηδευματίας για αγορά επενδυτικών αγαθών στην αρμόδια για την φορολογία Δ.Ο.Υ. του επιτηδευματία. Η αποστολή φωτοτυπίας του τιμολογίου θα γίνεται μέσα σε 10 ημέρες από την παράδοσή του στην Τράπεζα. γ)Στοιχεία οικονομικών ενισχύσεων και επιδοτήσεων που χορηγήθηκαν με δική τους αρμοδιότητα και πρωτοβουλία σε κάθε φορολογούμενο στην αρμόδια Δ.Ο.Υ. που φορολογείται. 2.Η ισχύς της αποφάσεως αυτής αρχίζει από 1.1.1991. Σελ. 196,462(α) Τεύχος 1198-Σελ. 34 